**PLÁN PRÁCE ŠKD NA ŠK.ROK 2023 /2024**

     Plán práce bol vytvorený vychovávateľkami a riadi sa pokynmi MŠ (Zákon č.245/2008 Z.z. o výchove a vzdelávaní- školský zákon)

    V šk.r. 2023 /2024 sú zriadené 3 oddelenia s počtom 71 trvalo prijatých detí.

Prevádzka ŠKD je zabezpečená v čase školského vyučovania v ranných hodinách v čase od 6.30.-7.20. a po vyučovaní od 11.05.-16.30. hod.

Plán práce obsahuje:

1. Organizácia práce
2. Pedagogická dokumentácia
3. Školský poriadok ŠKD

4.  Tematicko výchovno vzdelávací plán

1. **Organizácia práce:**

     Výchovno-vzdelávaciu činnosť s deťmi vykonávajú 3 vychovávateľky, z toho jedna na skrátený úväzok.

V školskom roku 2023 /2024 sú deti zaradené do oddelení nasledovne:

1. oddelenie- Zuzana Ivanová (vychovávateľka)

                       počet detí – 21- trieda:  1.

 2. oddelenie -Mgr. Eliška Ondrejková (vychovávateľka)

                       počet detí – 23- trieda: 2. a4.

 3. oddelenie- Ing. Adriana Augustínová (vychovávateľka)
 počet detí – 22 trieda: 3. a 4.

**2. Pedagogická dokumentácia:**

* elektronická triedna kniha
* písomná prihláška dieťaťa do ŠKD
* osobný spis dieťaťa
* plán práce ŠKD
* výchovný program

**3. Školský poriadok ŠKD**

* zabezpečuje pre deti, ktoré plnia povinnú školskú dochádzku na ZŠ, nenáročnú činnosť podľa výchovného programu zameranú na ich prípravu na vyučovanie a na oddychovú činnosť v čase mimo vyučovania.

**I. Riadenie a organizácia ŠKD**

1. ŠKD riadi riaditeľ školy
2. Výchovno- vzdelávaciu činnosť vykonávajú  vychovávateľky ŠKD
3. Riaditeľ školy určuje počet oddelení podľa počtu prihlásených detí na pravidelnú dochádzku.
4. ŠKD sa riadi vypracovaným a schváleným výchovným programom ZŠ

**II. Prevádzka ŠKD**

* je denne počas školského roka ráno od 06.30 – 07.20 hod. a po skončení vyučovania zväčša od 11.05 – 16.30. hod. V čase hlavných prázdnin len v prípade, že má o činnosť záujem minimálne 12 detí.

**III. Zaraďovanie detí**

1. Deti sa do oddelení zaraďujú vždy na 1 školský rok na základe písomnej žiadosti podanej

   zákonným zástupcom

2. Riaditeľ školy vydáva na základe písomnej žiadosti rozhodnutie o prijatí do ŠKD pre  žiakov prvého ročníka

3. Do ŠKD sa prednostne zaraďujú deti prihlásené na pravidelnú dochádzku, ktorých rodičia

   sú zamestnaní

4. Deti sa zaraďujú do oddelení spravidla podľa veku

**IV. Dochádzka detí**

1. Rozsah dennej dochádzky, spôsob odchodu, prípadne inú záujmovú činnosť mimo ŠKD

   uvedie rodič na žiadosti. Prípadné zmeny v dochádzke a spôsobe odchodu oznamuje rodič

   písomne.

2. Dieťa, ktoré bezdôvodne, bez písomného ospravedlnenia vynechá dochádzku 7 za sebou

   nasledujúcich pracovných dní alebo 12 dní v mesiaci sa vyradí zo zoznamu pravidelne

  dochádzajúcich detí.

**V. Výchovno - vzdelávacia činnosť**

1. Zameraná je na činnosť oddychového charakteru a na prípravu

   na vyučovanie.

2. Činnosť sa uskutočňuje pravidelne, pričom sa umožňuje deťom účasť aj na iných

   formách záujmovej činnosti mimo školy ( ZUŠ, krúžky...)

3. V oblasti oddychového charakteru- vychádzkami, športom, cvičením, výletmi sa umožňuje

   deťom čo najviac voľného času stráviť pohybom na čerstvom vzduchu, a tak sa starať

   o dobrý telesný a psychický rozvoj dieťaťa.

4. Náležitá pozornosť sa venuje príprave na vyučovanie, kde si deti

   podľa pokynov vypracovávajú domáce úlohy, opakujú učivo, čítajú- nevyrušujú ostatných.

5. Súčasťou výchovno - vzdelávacej činnosti je aj stravovanie detí. Deti prichádzajú do ŠJ

   pod dozorom vychovávateliek, slušne sa správajú a správne stolujú a učia sa hygienickým

   návykom.

6.Na oddychovú činnosť ŠKD sa využívajú triedy,  herne, ihriská a špeciálne  učebne.

7. Ďalšou súčasťou výchovno – vzelávacej činnosti je aj podpora finančnej gramotnosti ( vianočné trhy, veľkonočné trhy, burza detských výrobkov).

**VI. Starostlivosť o zdravie a bezpečnosť detí**

1. Za bezpečnosť dieťaťa počas pobytu v ŠKD, ako i na vychádzkach a iných podujatiach

   zodpovedá vychovávateľka

2. Prechod žiakov do ŠKD v rámci školy zabezpečuje učiteľka a vychovávateľka

3. Pri hrách a iných činnostiach je vychovávateľka povinná poučiť deti o bezpečnosti

4. V prípade úrazu poskytne vychovávateľka prvú pomoc, oznámi to rodičovi, vedeniu školy

   a zapíše to do knihy úrazov (záznam o úraze)

5. Svojimi podpismi súhlasili rodičia s vychádzkami v rámci oddychovej činnosti, s odchodom dieťaťa zo ŠKD do záujmového krúžku i s preberaním právnej zodpovednosti za jeho bezpečnosť, keď odchádza bez doprovodu zo ŠKD.

**VII. Príspevok na úhradu za pobyt dieťaťa v ŠKD**

* je stanovený všeobecne záväzným nariadením obce sumou 10 €. Rodič je ho povinný uhradiť do 10.dňa v mesiaci.
* ak zákonný zástupca neuhradí poplatok za najmenej 2 mesiace, bude dieťa vylúčené s tým, že nedoplatok musí zákonný zástupca uhradiť.

**4.  Tematicko výchovno vzdelávací plán na šk. rok 2023 /2024**

     Plán obsahuje tematické oblasti výchovy v pravidelných, priebežných a príležitostných

činnostiach v ŠKD v jednotlivých ročných obdobiach.

1. VZDELÁVACIA OBLASŤ:

 a. samostatná príprava na vyučovanie:

* + - pravidelné vypracovanie domácich úloh – efektívne spôsoby učenia sa
		- rozvoj slovnej zásoby
	1. čítanie s porozumením
		+ vyhľadávanie informácií (encyklopédie, atlasy, internet, literatúra a časopisy)
		+ didaktické hry- zmyslové, spoločenské, pohybové
	2. vedomostné kvízy
		+ riešenie hlavolamov, doplňovačiek, jazykolamov, osemsmeroviek
		+ hádanky
	3. popoludňajšie čitateľské aktivity
		+ zážitkové rozprávanie, reprodukcia, aktívne počúvanie- žiak vyjadruje svoje pocity z prežitého, učí sa sformulovať výpoveď, používať správny slovosled, prehlbovať zručnosti jednoduchého vyjadrovania sa
		+ práca s literárnym textom, tiché a hlasné čítanie- žiak si zdokonaľuje techniku čítania a čítania s porozumením, návyky správnej výslovnosti, dýchanie pri čítaní, súvislé vyjadrovanie sa, poznáva nové slová ( hry so slovami ), dokáže odpovedať na otázky súvisiace s textom
		+ autori detskej literatúry, ilustrátori – oboznámenie sa so spisovateľmi detskej literatúry a ich knihami, žiak chápe pojem ilustrácia, vytvorí vlastnú ilustráciu k prečítanému príbehu
		+ základy komunikácie – verbálna a neverbálna komunikácia – žiak si rozširuje slovnú zásobu, učí sa odhadnúť pravdivú a nepravdivú informáciu, komunikuje v materinskom jazyku, rozvíja si pamäťové zručnosti

                e)  upevňovanie finančnej gramotnosti

* + - pomenovať základné ľudské potreby
		- pomenovať základné ľudské hodnoty
		- posúdiť spôsoby, akými rodičia zabezpečujú životné potreby pre celú rodinu
		- hospodárne zaobchádzanie s osobnými vecami, pomôckami a predmetmi v škole i mimo nej
		- vysvetliť vzťah človeka a rodiny k peniazom
		- opísať predstavu o tom, ako môže človek sporiť
		- opísať príklady bohatstva a chudoby

                 f) environmentálna výchova

* + - upevňovanie poznatkov o životnom prostredí
		- pochopiť základné princípy ochrany životného prostredia
		- rozvíjať zručnosti pri jednoduchej činnosti na tvorbe a ochrane životného prostredia

Čitateľské aktivity sú zahrnuté do oddychovej činnosti a prípravy na vyučovanie.

Obsah tematickej oblasti platí pre všetky ročné obdobia.

* + 1. ODDYCHOVÁ OBLASŤ:
* omaľovánky
* voľné rozhovory (individuálne,spoločne)
* počúvanie hudby, rozprávok, piesní, individuálna činnosť s knihou (encyklopédiou, atlasom)
* stolné a spoločenské hry podľa vlastného výberu
* individuálne čítanie kníh a časopisov
* pohybové hry, hudobno – pohybové aktivity, kruhové hry, vychádzky, hry, na snehu, v zóne oddychu, loptové hry
* hádanky
* tvorivé hry (na domácnosť, školu, obchod, lekára...)
* hry s bábikami, stavebnicami, kockami
* kvízy (všeobecné vedomosti, zručnosť, šikovnosť)
* riadené rozhovory
* konštruktívne hry

Oddychová činnosť je pokojná, pohybovo a duševne nenáročná činnosť. Obsah tematickej oblasti platí pre všetky ročné obdobia.